CELEX: 32020D0249
Language: bg
Date: 2020-02-25 00:00:00
Title: Решение (ОВППС) 2020/249 на Съвета от 25 февруари 2020 година за изменение на Решение (ОВППС) 2018/903 за удължаване на мандата на специалния представител на Европейския съюз в Косово (Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово.)

26.2.2020   
               
               
                  BG
               
               
                  Официален вестник на Европейския съюз
               
               
                  LI 54/1
               
            
         РЕШЕНИЕ (ОВППС) 2020/249 НА СЪВЕТА
         от 25 февруари 2020 година
         за изменение на Решение (ОВППС) 2018/903 за удължаване на мандата на специалния представител на Европейския съюз в Косово (*)
         
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 33 и член 31, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 4 август 2016 г. Съветът прие Решение (ОВППС) 2016/1338 (1) за удължаване на мандата на специалния представител на Европейския съюз (СПЕС) в Косово и за назначаване на г-жа Наталия АПОСТОЛОВА за СПЕС в Косово.
                  
               
                     (2)
                  
                  
                     На 25 юни 2018 г. Съветът прие Решение (ОВППС) 2018/903 (2) за удължаване на мандата на СПЕС в Косово. Мандатът на СПЕС изтича на 29 февруари 2020 г.
                  
               
                     (3)
                  
                  
                     Мандатът на СПЕС в Косово следва да бъде удължен с още шест месеца, като следва да бъде определена нова референтна сума за периода от 1 март 2020 г. до 31 август 2020 г.
                  
               
                     (4)
                  
                  
                     СПЕС в Косово ще изпълнява мандата си в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2018/903 се изменя, както следва:
            
                        1)
                     
                     
                        Член 1 се заменя със следното:
                        
                           „Член 1
                           Специален представител на Европейския съюз
                           Мандатът на г-жа Наталия АПОСТОЛОВА като специален представител на Европейския съюз (СПЕС) за Косово се удължава до 31 август 2020 г. Съветът може да вземе решение мандатът на СПЕС да бъде прекратен по-рано въз основа на оценка на Комитета по политика и сигурност (КПС) и по предложение на върховния представител на Съюза по въпросите на външните работи и политиката на сигурност (ВП).“
                        
                     
                  
                        2)
                     
                     
                        В член 5, параграф 1 се добавя следната алинея:
                        „Референтната сума, предназначена за покриване на разходите, свързани с мандата на СПЕС за периода от 1 март 2020 г. до 31 август 2020 г., е 1 650 000 EUR.“
                     
                  
                        3)
                     
                     
                        В член 14 се добавя следната алинея:
                        „Последният подробен доклад за изпълнението на мандата на СПЕС се представя до 15 юни 2020 г.“.
                     
                  
         
            Член 2
            Настоящото решение влиза в сила в деня на приемането му. Прилага се от 1 март 2020 г.
         
         
            Съставено в Брюксел на 25 февруари 2020 година.
            
               
                  За Съвета
               
               
                  Председател
               
               A. METELKO-ZGOMBIĆ
            
         
         
            (*)  Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово.
         
            (1)  Решение (ОВППС) 2016/1338 на Съвета от 4 август 2016 г. за изменение на Решение (ОВППС) 2015/2052 за удължаване на мандата на специалния представител на Европейския съюз в Косово (ОВ L 212, 5.8.2016 г., стр. 109).
         
            (2)  Решение (ОВППС) 2018/903 на Съвета от 25 юни 2018 г. за удължаване на мандата на специалния представител на Европейския съюз в Косово (ОВ L 161, 26.6.2018 г., стр. 7).